**Hankeverkoston tapaaminen 2/2019**

*Aika:* tiistai **11.6. klo 13-15.30**

*Paikka:* Silta-Valmennusyhdistys, Vehnämyllynkatu 4, Tampere, A-talon neuvotteluhuone

**Kutsutut**

Pirkanmaan hanketoimijat, teemana syrjäytymisen ehkäiseminen, osallisuuden vahvistaminen ja yksilölliset opintopolut

*Verkoston nettisivut:* [www.ammattipolku.fi/hankkeiden-verkosto](http://www.ammattipolku.fi/hankkeiden-verkosto)

**Läsnä:**

Annala Sanna PAEK

Bechinsky Margareta Tampereen Kaupunkilähetys

Isosuo Tuula TAMK

Korhonen Anna Tredu

Korpela Minna Martinus-säätiö

Kujansivu Jenni Martinus-säätiö

Kumpulainen Katja Tampereen kaupunki

Lahtinen Eija Kiipulasäätiö

Lattunen Petra Tampereen Aikuiskoulutuskeskus (TAKK)

Lehtinen Katja Tatsi Ry.

Mäkinen Katri Silta-Valmennus

Mäkinen Maarit Tampereen yliopisto

Nummela Mirkka Valkeakosken ammattiopisto

Ollila Nina SASKY Koulutuskuntayhtymä

Pakkanen Pirjo Tredu

Penttilä Miia Opiskelija

Ronkainen Riia-Liisa Silta-Valmennus

Salminen Sini Silta-Valmennusyhdistys ry

Schellhammer Maija Silta-Valmennusyhdistys ry / Valo-Valmennusyhdistys ry

Tolvila Lilli Tredu

Tourunen Tanja Silta-Valmennusyhdistys

Turunen Mikko Tredu

1. **Tervetuloa**
2. **Esittäytymiskierros ja tiedotettavat asiat osallistujilta** (30 minuuttia)

* Kiertotalous -hanke alkamassa (TYPA): matalan kynnyksen työpaikkoja
* Kokemusasiantuntijuus -hankkeen kohderyhmälle (rikos- ja päihdetaustaiset) kaivataan työkokeilupaikkoja 🡪 mahdollisista tiedossa olevista paikoista voi ilmoittaa Sini Salmiselle ([sini.salminen@siltavalmennus.fi](mailto:sini.salminen@siltavalmennus.fi))
* PAEKin kotisivut ja logo uudistuneet
* PAEKin syyskirje tulossa
* PAEKin koordinoima Vastuullinen työnantaja -kilpailu järjestetään syksyllä. Tänä vuonna kilpailu on Tammerkosken Nuorkauppakamari ry:n järjestämän Vuoden työnantaja -kilpailun alakategoria.
* Ote työhön -hanke päättyy vuoden lopussa ja EME-hankkeessa jatketaan Ote työhön -hankkeen hyvien käytäntöjen levittämistä
* TAITO- ohjelmakokonaisuuteen kuuluu tällä hetkellä lähemmäs 20 hanketta
* Silta-Valmennusyhdistyksessä käynnissä noin 60 hanketta, joista osa on valtakunnallisia

*PAEK Hankeverkostoon liittyneet uudet hankkeet:*

* Kolmivuotinen ESR-rahoitteinen Kehitysvammaiset osatyökykyisen palkkatyöhön-hanke (KOP) alkanut maaliskuussa (https://www.martinus.fi/sivustot/martinus/kop)
* Nuorisotakuuhanke Game Changers alkanut
* Avoin työhuone-hankkeessa (ESR-rahoitteinen, toiminta-aika 2018-2020) tarjotaan alle 30 -vuotiaille suunnattua hyvin matalan kynnyksen toimintaa. Hankkeessa tehdään yhteistyötä Ohjaamon kanssa.

1. **Hankeverkoston toiminta ja synergia**

Keskusteltiin siitä, kuinka hankkeista voitaisiin tiedottaa nykyistä paremmin:

* alueella on paljon hankkeita ja olisi tarpeen tietää, mitä kulloinkin on käynnissä ja millaisia asioita muissa hankkeissa kehitetään/on kehitetty 🡪 kartoitus on tarpeellinen myös taloudellisesta näkökulmasta katsottuna (ei laiteta hankerahaa eikä aikaa sellaiseen, jota on jo olemassa)
* saman teeman hankkeiden kartoittaminen on haasteellista, mutta tärkeää 🡪 helpottaisi olennaisesti myös hankesuunnitteluvaiheessa
* keskusteltiin mahdollisesta hankkeiden yhteistyönä järjestettävästä tilaisuudesta 🡪 todettiin, että koko verkoston yhteistilaisuutta ei tässä kohdin aleta suunnittelemaan, mutta esimerkiksi saman teeman ympärillä toimivien hankkeiden olisi järkevää yhdistää voimansa myös tilaisuuksien järjestämisessä. Hankkeiden hyödyntäminen on järkevää myös muissa tilaisuuksissa, joissa on yhtymäkohtia hankkeiden teemoihin.
* Ammattipolku-sivustolle kootut lyhyet kuvaukset verkostoon kuuluvista hankkeista ovat toimiva tapa informoida käynnissä olevista hankkeista.
* Jollakin aikataululla käynnissä olevista hankkeista voisi olla järkevää tehdä selkeämpi koonti: Hankkeen kohderyhmä (ikäraja, muut kriteerit), tavoite, palvelut, verkkosivut, vastuuhenkilö, yhteystiedot jne. 🡪 Tähän asiaan palataan mahdollisesti myöhemmin
* Hanketietojen kartoittamiseksi on tiedettävä eri organisaatiot, jotka alueella toimivat ja joilta käynnissä olevista hankkeista kannattaa tiedustella
* Keskusteltiin myös mahdollisesta materiaalipankista, johon koottaisiin verkoston hankkeissa tuotettuja materiaaleja teemoittain: esim. ympäristökasvatusmateriaaleja on koottuna verkosta löytyvään materiaalipankkiin <https://mappa.fi/fi/etusivu>
* TAITO-ohjelmaan kuuluvat hankkeista löytyy koonti
* Innokylä on kaikille avoin ja maksuton kehittämisympäristö. Innokylä kokoaa hyvinvointi- ja terveysalan kehittämistyön tulokset yhteen paikkaan.
* Materiaalipankki-ideaa kannatettiin aiemmassa tapaamisessa mutta todettiin nyt, että laajoihin materiaalipankkeihin perehtyminen on työlästä. Ammattipolku-sivuston hanke-esittelyissä on hyvä olla hankkeen verkkosivuihin linkki, jonka kautta teemaan liittyvää materiaalia on mahdollista etsiä.
* Todettiin, että hankkeiden levittäminen ja jalkauttaminen on iso haaste. Viestintäsuunnitelma olisi tärkeä tehdä jo hankkeen suunnitteluvaiheessa ja myös yhdessä verkostona pohtia keinoja ja hyviä käytäntöjä hankkeiden tuotosten jalkauttamiseen ja juurruttamiseen.
* Sovittiin, että PAEKin toimesta tehdään e-lomake, jolla voi ilmoittaa uudesta hankkeesta ja sen tavoitteista, sisällöistä ja kohderyhmästä. Lomakkeelle merkitään myös hankkeen päättymisajankohta. E-lomake lähetetään verkostolle ja organisaatiot huolehtivat, että toimittavat e-lomakkeella tiedot uusista hankkeista ammattipolku-sivustoa varten. Lomake lähetetään verkostolle vähintään vuosittain.
* Olisi myös hyvä, että PAEKin toimesta otettaisiin päättymässä oleviin tai päättyneisiin hankkeisiin yhteyttä ja tiedusteltaisiin, onko jotakin sellaista, mistä haluttaisiin tiedottaa verkostoa sähköpostitse tai ammattipolku-sivustolla.
* Myös hankkeiden seminaareista olisi hyvä tiedottaa kootusti. Hankkeiden seminaarikutsut voi lähettää PAEKille, joka tiedottaa verkostoa tilaisuuksista sähköpostitse ja ammattipolku-sivustolla.

1. **Yhteisten hankkeiden ideoiminen/alueelliset hanketarpeet**

Tutustuttiin PAEKin selvityksistä ja verkostotyöskentelystä esille nousseisiin teemoihin (Powerpoint-esitys toimitettu Hankeverkostolle etukäteen).

Työstettiin uusia hankeideoita alla olevan työskentelytavan mukaisesti:

1. Yhteinen keskustelu PAEKin kokoamista alueellisista tarpeista (ovatko relevantteja, puuttuuko jotakin oleellista jne.?)
2. Jakaantuminen pienempiin ryhmiin (4-6 hlöä)
3. Teemojen/tarpeiden kirjaaminen fläppipaperille (”ideapaperi”)
4. Fläppipapereiden täydentäminen alla oleviin kysymyksiin vastaamalla:

* **Tavoite/tarve** (mitä halutaan saavuttaa)
* Tarkemman **kohderyhmän** määrittely
* **Keinoja**, joilla tavoitteeseen päästään
* **Haasteita**/esteitä tavoitteen saavuttamiselle
* **Tahot**, joita tarvitaan
* (Teemaan liittyviä käynnissä olevia tai päättyneitä hankkeita)

1. Ideoiden pisteyttäminen: Jokaisella osallistujalla käytössään kolme ääntä, jotka hän voi antaa valitsemalleen tai valitsemilleen hankeideoille (parhaille tai tarpeellisimmille)

Hankeideat toimitetaan verkostolle muistion liitteenä sähköpostitse.

1. **Seuraavan kokouksen ajankohta ja paikka**

Seuraava tapaaminen on **3.12. klo 13-15** (paikka avoinna ja ilmoitetaan myöhemmin).

Keskusteluteemana on työllisyyden edistäminen ja työelämäyhteistyö.